Sarvepalli Radhakrishnan

Sarvepalli Radhakrishnan (født 5. september 1888 i Thiruttani, død 17. april 1975 i Chennai) var en indisk filosof og politiker. Han var den første visepresidenten i India mellom 1952 og 1962 og den andre presidenten i India fra 1962 til 1967. 

Radhakrishnan var ambassadør for India i Sovjetunionen fra 1949 til 1952. Han ble valgt til den første indiske visepresidenten i 1952. Han ble valgt som den andre presidenten i India i 1962 og gikk av i 1967. 

Radhakrishnan ble tildelt den sivile utmerkelsen Bharat Ratna i 1954. Fødselsdagen hans feires i India som Lærernes dag den 5. september. Radhakrishnan ble i 1954 utnevnt til den tyske ordenen Pour le Mérite für Wissenschaften und Künste.

Radhakrishnan var gift med Sivakamu som var en fjern kusine av ham i 1904 da han var 16 år gammel. Bruden hans var da bare 10 år gammel. Ekteskapet var et tradisjonelt indisk arrangert ekteskap. I 1956 døde hans kone Sivakamamma etter at de hadde vært gift i over 51 år. De hadde fem døtre og en sønn sammen. 

 Referanser 

Kategori:Indias presidenter
Kategori:Indias visepresidenter
Kategori:Indiske ambassadører
Kategori:Ambassadører til Sovjetunionen
Kategori:Order of Merit
Kategori:Mottakere av Templetonprisen
Kategori:Pour le Mérite

Kategori:Personer fra Tiruvallur District i Tamil Nadu
Kategori:Fødsler i 1888
Kategori:Dødsfall i 1975